
ประกาศองค์การบริหารส่วนตำบลนาเรียง
เรื่อง
การรับขึ้นทะเบียนผู้พิการเพื่อรับสวัสดิการเบี้ยความพิการ
ประจำปีงบประมาณ  พ.ศ.  2555
----------------------------------------------------------
รัฐบาลมีนโยบายที่จะดำเนินโครงการจัดสวัสดิการเบี้ยความพิการให้แก่คนพิการ เพื่อให้คนพิการมีสิทธิเข้าถึงสวัสดิการและความช่วยเหลือของรัฐอย่างทั่วถึงเป็นไปตามความในมาตรา  20 (9) แห่งพระราชบัญญัติ  ส่งเสริมและพัฒนาคุณภาพชีวิตคนพิการ  พ.ศ. 2550  และให้องค์กรปกครองส่วนท้องถิ่นประชาสัมพันธ์ให้คนในพื้นที่ได้ทราบและเตรียมความพร้อมในการรับเบี้ยความพิการ  นั้น
เพื่อให้ดำเนินการรับคำขอขึ้นทะเบียนผู้พิการ เพื่อรับเงินเบี้ยความพิการตามนโยบายรัฐบาลฯ ดังกล่าวเป็นไปด้วยความถูกต้อง  เรียบร้อย   จึงขอประกาศให้ผู้พิการที่มีสมุดประจำตัวคนพิการ  และมีความประสงค์จะขอรับการสงเคราะห์เบี้ยความพิการไปติดต่อยื่นคำขอขึ้นทะเบียน  ตามวัน   เวลา  และสถานที่ที่องค์การบริหารส่วนตำบลนาเรียงได้ประกาศ
  และผู้พิการจะต้องดำเนินการดังต่อไปนี้
1.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเบี้ยยังชีพผู้สูงอายุ
ให้ผู้พิการที่มีคุณสมบัติดังกล่าวข้างต้น ยื่นคำขอรับเบี้ยความพิการด้วยตนเอง  ต่อผู้บริหารองค์กรปกครองส่วนท้องถิ่นที่ตนเองมีชื่ออยู่ในทะเบียนบ้าน    ระหว่างวันที่  15 -  30   พฤศจิกายน    พ.ศ.  2553   ในวัน  เวลา  และสถานที่ที่เทศบาล / อบต.  กำหนด  พร้อมหลักฐาน  ดังต่อไปนี้
(1)  สมุดประจำตัวคนพิการพร้อมรับรองสำเนา
(2)  ทะเบียนบ้านพร้อมรับรองสำเนา
(3) สมุดบัญชีเงินฝากธนาคารพร้อมรับรองสำเนา  สำหรับในกรณีที่ผู้ขอรับเบี้ยความพิการประสงค์ขอรับเงินผ่านธนาคาร
ในกรณีที่ผู้พิการไม่สามารถลงทะเบียนได้เอง  ผู้พิการสามารถมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเบี้ยความพิการแทนได้  โดยใช้หลักฐานต่อไปนี้
(1)  บัตรประจำตัวประชาชนพร้อมรับรองสำเนาของผู้ยื่นแทน  หรือ  ผู้ดูแลผู้พิการ


(2)  ทะเบียนบ้านพร้อมรับรองสำเนาของผู้ยื่นแทน  หรือ  ผู้ดูแลผู้พิการ
2.  วัน  เวลา  และสถานที่  ยื่นคำร้องขอรับเบี้ยความพิการ
	วันที่ / เวลา
	หมู่ที่
	สถานที่
	หมายเหตุ

	22  พฤศจิกายน  2552  เวลา  09.00 น.
	2  ,  3  ,  4
	ศาลาการเปรียญวัดท้าวโท๊ะ
	

	23  พฤศจิกายน  2552  เวลา  09.00 น.
	6  ,  7  ,  8
	ศาลาการเปรียญวัดหลวงครู
	

	24 พฤศจิกายน  2552  เวลา  09.00 - 16.00  น.
	1  ,  5
	ที่ทำการ  อบต.นาเรียง
	


วันที่  25 – 30   พฤศจิกายน  2553   เวลา   09.00 -  16.00  น.   ผู้สูงอายุที่มีความประสงค์ขอขึ้นทะเบียนรับเงินเบี้ยยังชีพตามนโยบาลรัฐบาลฯ  เพิ่มเติม  สามารถมาขอขึ้นทะเบียนได้ที่องค์การบริหารส่วนตำบลนาเรียง  ตามวัน  เวลา  ดังกล่าว

จึงประกาศมาเพื่อทราบโดยทั่วกัน
ประกาศ    ณ   วันที่     12        เดือน   พฤศจิกายน    พ.ศ.  2553
(นายประเสริฐ   ไหมดี)
                 นายกองค์การบริหารส่วนตำบลนาเรียง

